A vos très haut et excellent prince monseigneur le duc de Borgoine, lour très chier et redoté soignour. Supplient humblement li Maires et li escheviz, et la commune de Dyjon, que cum votre devantier duc de Borgoine, notre tres chier soignour cui Dex absoille, nous haient doné commune libertez et franchisses, escriptes et seelées de lour seauls, et conformées des roys de France, et vous par vostre grant bonté et leauté, hayés reconformées les choses desusdites. De laquele nostre reconformation vos nos avez outoyé à bailler lectres sus vostre seaul, si cum nos les havons de vos devantiers, que il vous plaise ledictes lettres faire seauller, et à nos délivrer, et que vos facoiz cesser vostre bailif, vostre prevot, et vos sergenz de Dyjon, de faire les grief que il font à nos de jour au jour contre lesdiz previleges: liquel grief s’enseugvent. § Premièrement, vostre bailliz de Dyjon, prevoz, et sergenz, prannent, saissisent, et arrestent en la vile, et de fueurs dedanz la banleuhe de Dyjon, sens requerir ne motre en déffaut li Maiour a les juriez de ladite vile: lesquels choses sunt contre le previlege de ladicte ville qu’il dit: Nullus infra villam Dyvionis vel extra, infra banleucam, aliquem potest capere, nisi Maior et jurati quandiu de eo justiciam facere voluerint. § Item vostre bailliz de Dyjon ajorne, et fait a ajorner de jour en jour les habitanz de la vile de Dyjon pardevant soy, à Talant et à Beaune, et autre part, sur injures, violances, et despitz faiz à Monseigneur, et à ses genz, et à ses sergenz, si comme l’on dit; lesquelx choses sunt contre le previlege qu’il dit: Si quis de communia, vel ipsa communia, aliquid mihi forefecerit, oportebit ut ego in curia Sancti Benigni, per Majorem communie, ad judicium juratorum, justiciam de eo vel de ea capiam, nec eos extra predictam curiam, vel placistare vel quartam monstrare compellere potero. § Item cum uns vostre bourjois de Dyjon, que l’on appeloit: Mathier le chandelier, soit trespassez, et plusours autres, por le tans de horandroit, liquel estoient recehu an ladicte commune, comme vostre home et vostre burjois et au vehu et au sehu de lour soignours, bien cinquante ans et plus, Jehanz Percevaux damoyseaux et autres soient venus, et disint que li biens desdiz morz lor soient escheor, por ce qu’ils avoient esté lour home, si comme il disoient et vehulint avoir lour biens; laquel chose il ne pevent faire, et se seroit ou grand préjudice de vos, et de ladite commune, et plus de vos, que de ladite commune: laquel chose ne puet estre faite, por point de chatre, qu’il dit: Sciendum vero quod communia potest retinere homines cujuscumque dominii sint, in villa Dyvionis, secundum consuetudines et usagium patris mei, et predecessorum nostrorum, sine hominibus domini Saly. § Item vos gens nos troblent sans cause toutes eschoietes, qui à vos pevent avenir, c’est à savoir, et biens de mutriers, de bestars, des larrons et de toutes autres choses de escheoites, et de espaves; laquel chose est contre le point de la chartre, qu’il dit: Dedi etiam eis quicquid dominus Girardus Rationem apud Divionem habebat, et omnes hechoitas in hominibus, que ad me devenire debent. § Item, com por vostre dobt Jheanz Marioche, Vacelins li Lombarz, et plusours autre, tuit vostre bourjois de Dijon, soient et haient esté priz, retenus longuement en cors et an biens, lesquels choses sont contre le previlege qu’il dit: Preter hec eis concessi, quod si homo de communia, pro debito meo bene et fideliter cognito, captus fuerit, vel aliquid amiserit de meis redditibus, vel de causa mea si redditibus non sufficient, reddimetur, vel si quid amiserit restituetur. § Item li prevoz de Dyjon, por lui et pour ses sergenz, prant, et fait pranre des choses des homes de la commune, et ne la veut randre por le Maiour, qui est contre le previlege qu’il dit: Concessi etiam eis, quod prepositus meus Dyvionis aliquid ceperit de rebus hominum communie, reddet sine omni placito, quantum homo ille probaverit, si legitimus a Maiore communie testificatus fuerit. § Item li prevoz de Dyjon font mout de grief plusours fois à la commune de Dyjon, en prenant, saisissant et arrestant personnes et biens en la ville, et fueurs de la ville, en la banleuhe de Dyjon, et le refacent à amander por le Maiour de Dyjon, laquel chose est contre le point de la chartre qu’il dit: Si prepositus Divionis aliquid contra communiam fecerit, per Maiorem emendabit. § Item vostre chastelains de Thalant, ou grief et ou préjudice de nos, et en empeschant la juridiction de nos et de nos previlaiges, tient jours, et cognuit de touz faiz que li Juhi font, et que ils ont à faire à autres genz de nostre commune, et d’autres, laquel chose ne puet, ne doit faire por les points des chartres, qui dient: Donavi etiam eis Eliam Judeum cum suis heredibus, Vigerio, qui eum tunc ex meo dono habebat, ipsumque quittante, et donum laudante. § Item, pour autre point de chartre, qui dit: Odo dux Burgundie, sciant universi tam presentes quam futuri, quod anno ab Incarnatione Domini millesimo centesimo nonagesimo sexto, discordia fuit inter me et communiam Divionensem, que pacificata fuit in hunc modum. Quittaverunt enim mihi villam que vocatur Faennay, quam pater meus dederat eis, assensu meo, et laude mea. Et ego dedi communie bannum Divionensem, et Judeos, et attractum libere Judeorum. § Item, par autre chartre, qui dit: Ego Hugo dux Burgundie, omnibus notum facio, quod dedi et concessi Majori et scabinis Divionis, Judeos meos Divionenses, et volo quod sint de sua communia. § Et cumbien, sire, que li poinz des chartres desusdictes soient sofisamment esclarcies de lour, si havons nos por point de chartres, autre que lidiz poinz et chartres soient exposey au plus grant profit que l’on porrai por la commune, et por le point de chartre, qui dit: Promittimus insuper, pro nobis et nostris heredibus et successoribus. (Voir, pour le surplus, la charte de 1284, n° XLVI, dont ce qui suit est la conclusion.)